पाएं अपने शहर की ताज़ा ख़बरें और फ्री ई-पेपरडाउनलोड करें
पिछले दिनों की तुलना में अब कोरोना संक्रमण का असर कम होता दिख रहा है। जिले में लगातार तीसरे दिन संक्रमितों की संख्या 200 से नीचे रही। मंगलवार को जिले में कुल 193 मरीज कोरोना से संक्रमित मिले। इनमें सबसे ज्यादा 112 मरीज विदिशा के हैं। जबकि बासौदा में 33, सिरोंज में 21, नटेरन में 18, लटेरी में 7 और ग्यारसपुर में कुल 2 मरीज कोरोना संक्रमण से पॉजिटिव पाए गए हैं। जिले में इन नए मरीजों सहित जिले में अब संक्रमितों की संख्या 9886 हो गई है। हर दिन मिल रहे मरीजों की संख्या के हिसाब से जिले में कुल संक्रमितों का आंकड़ा अगले 24 घंटे में 10 हजार तक पहुंच सकता है।
जिले में अब तक मिले कुल संक्रमितों में से 8731 मरीज स्वस्थ हो चुके हैं। इनमें 193 मरीज मंगलवार को ही स्वस्थ हुए हैं, जिनमें 145 मरीज होम आइसोलेशन से डिस्चार्ज हुए हैं। मंगलवार की स्थिति में जिले में कुल 1014 मरीज उपचाररत हैं। इनमें से 726 मरीज होम आइसोलेशन में भर्ती हैं। जिले में अब तक 1 लाख 28 हजार 933 व्यक्तियों की सैंपलिंग हो चुकी है। इनमें से 1 लाख 17 हजार 560 लोगों की जांच रिपोर्ट निगेटिव रही है। मंगलवार को जिले भर से 816 नए संदिग्धों के सैंपल जांच के लिए भेजे गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn